by admin
बहुते भोजपुरी फिलिमन, जइसे कि “कब होई गवना हमार, कब कहबऽ तू आई लव यू, तू बबुआ हमार, ई रिश्ता अनमोल बा, मंगल सूत्र, हमार बियाह तोहरे से होई, गोरकी पतरकी रे, जीतब कबड्डी” वगैरह, में काम कर चुकल अदाकारा मोना राय जवना खातिर बेसी जानल जाली ऊ हवे जी टीवी पर देखावल जा रहल “भागोवाली” धारावाहिक. एह धारावाहिक में मोना राय मीट्ठो पाण्डेय के करिदार करत बाड़ी. ई किरदार काम त निगेटिव करेले बाकिर पलक झपकते बदलियो जाले. एह शातिर रोल से मोना राय के पहचान घर घर ले चहुँप गइल बा. मोना राय एकरा अलावहू कलर्स चैनल के “जय श्रीकृष्णा” आ डीडीवन पर “नवाब सिराजुद्दौला” में काम करत बाड़ी.
मोना राय के कहना बा कि उनुका माता पिता के कबो उमेद ना रहल कि उनुकर बेटी अइसन बड़ कलाकार बन जाई. उनुकर एगो भोजपुरी फिलिम “गोबर सिंह” जल्दिये रिलीज होखे वाला बा जवना में मनोज तिवारी आ टी बॉबी सिंह मुख्य कलाकार बाड़े. “चालबाज चुलबुल पाण्डेय” फिलिमो में मोना राय के एगो मजगर रोल बा.
(स्रोत – संजय भूषण पटियाला)
Categories: कलाकार, टीवी शो |
No Comments »
by admin
मौर्य टीवी अपना कार्यक्रम का श्रृंखला में एगो अउरी धारावाहिक जोड़े जा रहल बा ‘‘सास बहू और वो’’. एह धारावाहिक के शुभ मुहूर्त पिछला दिने मौर्या टीवी के राजनीतिक सम्पादक नवेन्दू नारियल फोड़के करवलन. ई एगो कॉमेडी ‘‘जौनर’’ के सीरियल ह जवना में सास-बहू के खट्टा-मीठ संबंधन पर पड़ोसिन के तीत छौंक देखे के मिली. एह धारावाहिक में मुख्य भूमिका मेघा, सुषमा श्रीवास्तव, राजा, संगीता रमण, शैलेश जमैया, निवेदिता झा, अउर आनंदिता झा निभावत बाड़ी. निर्माता-निर्देशक हउवे मणिकान्त.
मुहूर्त स्थल पर मौर्य टीवी परिवार से जुड़ल सुनील पाण्डेय, प्रेम कुमार, अमिताभ श्रीवास्तव समेत बहुते कलाकार मौजूद रहले.
(स्रोत – रंजन सिन्हा)
Categories: टीवी शो |
No Comments »
by admin
आजु का दौर में चारो तरफ अराजकता अउर भठियरपन के माहौल बन गइल बा. ओहसे मध्यवर्गीय परिवार से जुड़ल कवनो ईमानदार इंसान के कवना कवना मुश्किलन से पार पावे के पड़त बा, एहधारावाहिक में इहे देखावल जात बा.
एकर कहानी लिखले बाड़े चर्चित निर्माता-निर्देशक प्रकाश झा. कहानी शुरू होता सुनैना नाम के एगो लड़की से जवन एगो साधारण मध्य वर्गीय परिवार के हिय. ओकरा बाप के घूसखोरी के इंल्जाम लगा के जेल भेज दिहल जा ता. ई बाति सुन के महतारी मर जात बाड़ी. भाई अपना बाप के दुश्मनन से बदल लेबे खातिर नक्सली बन गइल बा. पूरा घर के बिगड़ल माहौल आ विरोधी हालात का बावजू सुनैना अपना बाप महतारी के अधूरा ख्वाब पूरा करे खातिर जीतोड़ मेहनत करत बिया. अपना मेहनत का बल पर ऊ आई॰ए॰एस॰ त बन जात बिया बाकिर ओहिजो ओकरा ओही हालात के सामना करे के पड़त बा.
एह हालात में का होत बा, ई देखे खातिर शुक आ शनिचर के रात 9 बजे से मौर्य टीवी देखे के होई.
श्री ओम क्रिएशन का बैनर में बनल धारावाहिक ‘सुनैना’ के निर्माता अंजू शर्मा आ संजय कपूर हउवे. निर्देशन हवे चन्दर बहल के. आ खास भूमिका में मनोज वर्मा, शिल्पी शुक्ला, ललितेश, राहुल सिंह, श्रीतमा वगैरह कलाकारन के नाम बा.
(स्रोत – रंजन सिन्हा)
Categories: टीवी शो |
No Comments »
by admin
भोजपुरी के सर्वश्रेष्ठ अदाकारा रिंकू घोष बनारस के दिल जीत लिहली. महुआ टीवी के डांस शो ‘नाच नचइया धूम मचइया’ के बनारस में ऑडिशन का मौका पर रिंकू घोष के वाराणसी चहुँपला के भनक लागते मीडिया एह ख़बर के प्रमुखता से प्रकाशित कइलसि आ रिंकू से मुलाकात कर के भोजपुरी सिनेमा के एह नंबर वन नायिका के दिल के बात जुबां तक लिवा दिहलसि. रिंकू घोष बतवली कि भोजपुरिया माटी में जवन सुगंध बा ऊ उनुका दुनिया में कहीं अउर ना मिले. बनारस से जुड़ल अपना पुरान याद ताजा करत बतवली कि मनोज तिवारी का साथे अपना पहिलका फिल्म ‘दरोगा बाबू आई लव यू’ के शूटिंग खातिर बनारस आइल रहली. कहली कि तब जायका के एह शहर में पिज्जा ना मिलत रहे. रिंकू घोष बनारस के कचौड़ी जलेबी, लौगलता आ लस्सी के आनंदो लिहली. साँझ भइल त निकल पड़ली गंगा घाट, जहां ऊ गंगा आरती में शामिल भइली आ बाबा विश्वनाथ के दर्शन पूजन करके भोजपुरी संस्कृति आ भोजपुरी सिनेमा के अउरी मजगर बनावे के आशीर्वाद बाबा विश्वनाथ से मँगली.
रिंकू घोष अगिला दिने वाराणसी के सिगरा स्थित हैप्पी मॉडल स्कूल में चलत ‘नाच नचईया धूम मचईया’ के ऑडिशन में भोजपुरिया नौजवान के नचइबो कइली आ ओह लोग का साथे नचबो कइली. उनुका से भेट करे होटल का बाहर रिंकू के प्रशंसकन के भारी भीड़ जमा रहे. रिंकू घोष केहू के निराश ना कइली आ सबका साथे फोटो खींचवली आ ऑटोग्राफो दिहली.
‘बिदाई’ फिल्म के एह नायिका से मिले बहुते औरत आ स्कूली छात्रा आइल रही जे कहली कि ‘बिदाई’देख के ऊ लोग उनुका से मिले खातिर खिंचाइल चलि अइली.
ख़ैर, बनारस के दिल जीतके लवटल रिंकू घोष बहुते खुश बाड़ी बनारस के भोजपुरियन से भेंट कर के.
(स्रोत – शशिकान्त सिंह, रंजन सिन्हा)
Categories: कलाकार, टीवी शो |
No Comments »
ces_Latn bho_Deva bho_Deva mai_Deva bho_Deva eng_Latn ces_Latn bho_Deva bho_Deva awa_Deva bho_Deva eng_Latn ces_Latn bho_Deva bho_Deva bho_Deva bho_Deva awa_Deva bho_Deva eng_Latn ces_Latn bho_Deva bho_Deva bho_Deva bho_Deva mai_Deva bho_Deva eng_Latn